b'\n_START_ARTICLE_\nMednarodni kodeks nomenklature za alge, glive in rastline\n_START_PARAGRAPH_\nMednarodni kodeks nomenklature za alge, glive in rastline (kratica: ICN, angle\xc5\xa1ko: International Code of Nomenclature for algae, fungi, and plants) je mednarodni kodeks poimenovanja rastlin. Je vsakih nekaj let posodobljeno delo, ki natan\xc4\x8dno dolo\xc4\x8da pravila nomenklature._NEWLINE_Do zasedanja Mednarodnega botani\xc4\x8dnega kongresa v Melbournu leta 2011 se je imenoval Mednarodni kodeks botani\xc4\x8dne nomenklature (ICBN).\n_START_SECTION_\nZgodovina in pomen\n_START_PARAGRAPH_\nNedvoumna imena za organizme so bistvena za u\xc4\x8dinkovito znanstveno komuniciranje. Imena pa so lahko nedvoumna, \xc4\x8de obstajajo mednarodno sprejeta pravila, ki urejajo njihovo oblikovanje in uporabo. Ugotavljanje skladnosti pravil, ki urejajo znanstveno poimenovanje v botaniki (vklju\xc4\x8dno z fikologijo in mikologijo), poteka na sre\xc4\x8danjih skupine Nomenclature Section pri Mednarodnem botani\xc4\x8dnem kongresu. Sedanja izdaja Mednarodnega kodeksa botani\xc4\x8dne nomenklature uresni\xc4\x8duje odlo\xc4\x8ditve XVII Mednarodnega botani\xc4\x8dnega kongresa na Dunaju leta 2005 in nadome\xc5\xa1\xc4\x8da Saint Louis kodeks, ki je bil objavljen leta 2000, po XVI. Mednarodnem botani\xc4\x8dnem kongresu v St Louisu, ZDA._NEWLINE_Eden od razlogov, zaradi katerega je bilo mesto Dunaj izbrano kot mesto sedemnajstega kongresa, je bil to, da je natan\xc4\x8dno 100 let prej tam potekal II. mednarodni botani\xc4\x8dni kongres. Na tem kongresu so prvi\xc4\x8d sprejeli mednarodna pravila, ki urejajo poimenovanje rastlin (R\xc3\xa8gles internationales de la Nomenclature botanique adopt\xc3\xa9es par le Congr\xc3\xa8s International de Botanique de Vienne 1905/ International rules of Botanical Nomenclature ... / Internationale Regeln der Botanischen Nomenclatur ) ali preprosto Dunajska pravila (Vienna Rules), ki naj bi jih ne zamenjevali z Dunajskim kodeksom.'